मलेखु (धादिङ), मङ्सिर ७ गते। कालोबजारी गर्ने आशंकामा धादिङबाट काठमाडौँतर्फ लगिँदै गरेको डिजेल ट्याङ्करलाई पृथ्वीराजमार्गको दशकिलाबाट आज प्रहरीले नियन्त्रणमा लिएको छ ।
काठमाडौँतर्फ जादै गरेको ना१ख ६५५० नम्बरको ट्याङ्करसहित नौ हजार लि डिजेल नियन्त्रणमा लिएको धादिङका प्रहरी नायव उपरीक्षक सविन प्रधानले जानकारी दिनुभयो ।
कुनै एक हाइड्रो पावरको लागि लैजान लागेको चालकले बताएपनि बिना बिल तथा चोरी निकासी गरी बिक्री गर्ने उद्देश्यले लान लागेको आरोपमा सो गाडी नियन्त्रणमा लिएको उहाँले जानकारी दिनुभयो ।